24.9.2023 💔

לירלי AKA העגבנייה הסטוקרית שלי AKA הנשיקה הראשונה שלי AKA אשתי❤ AKA tired potato – אי אפשר להשאיר ככה..

Streets – doja cat

Here with me – d4vd

24.9:

היי לירלי, זאת איליי.

זה הולך להיות ארוך.

אז החלטתי שאני כותבת את זה מראש כדי לא לפספס כלום וגם כי כל פעם קופץ לי עוד משהו לראש שאני רוצה להגיד, אז אני רוצה שכל הדברים החשובים והמרכזיים יהיו כתובים שאני לא אשכח כלום. אני מתחילה ב26.9 ועד שאני אקליט ואסיים את התוכנה יעבור כמה זמן.

טוב אז בתכלס אם את שומעת את זה אני יודעת כי עשיתי ככה שכל סיסמה שאת מכניסה לתוכנה נשלחת לי למייל.

אז בכיפור ישבתי וחשבתי על מה אני רוצה לעשות עם האפליקציה, כי הרי אני לא יכולה לעשות משהו נורמלי של שנתיים עכשיו כשאנחנו לא ביחד. אז הרעיון שלי היה לעשות תודה כזה וכן רציתי לעשות משהו שקשור ל24 כי בכל זאת, זה הסוף.

אז אתמול בצאת הצום דיברתי קצת עם אליה ואמרתי לה שאני רוצה לעשות כזה סגירת מעגל ובגלל שעד שתשמעי את זה יעבור זמן – להציע לך להיות חברה שלי שוב. בואי נגיד שאליה הייתה קצת סקפטית. כאילו לפני כיפור שלחתי לה כזה איזה מפגרת אני איך נתתי לעצמי לסמוך על מישהו ועוד על החברה הכי טובה של האקסית שלי, כאילו מה כבר ציפיתי שיקרה (זה היה בלהט הרגע אני ממש לא מתכוונת לזה עכשיו).

בקיצור אז בלילה חשבתי קצת על זה ואמרתי לעצמי טוב בוא נראה, כל הכיפור חשבתי מה אני רוצה בדיוק להגיד לך ואתמול בערב התחלתי להתערער אם אני באמת רוצה לעשות את זה. אבל כאילו הבנתי, אני אוהבת אותך, אין לי מה להפסיד מלשאול אותך.

עכשיו למה בעצם אין לי מה להפסיד?

במקרה הכי גרוע את אומרת לא, אני גם ככה לוקחת את זה על עצמי שזה כנראה מה שתגידי. ויתרת עליי כבר, זה די פתטי להאמין שתרצי לחזור אליי אחרי שאמרת את המילה האחרונה שזה נגמר.

במקרה הטוב את תגידי לי כן ואנחנו נשארות ביחד.

אם את נשארת איתי ביחד, הכל טוב ויפה לא צריך להסביר למה.

אז בקיצור, אין לי מה להפסיד. ואת יודעת מה להפך, בכל מקרה אני יוצאת מורווחת. במקרה הראשון אני פשוט מבינה שויתרת עליי לגמרי, מה שמאפשר לי באמת להתחיל להתגבר. במקרה השני, אנחנו ליטרלי חוזרות להיות ביחד ואשכרה בונות עתיד ביחד כמו שאני רוצה.

עכשיו היו כמה דברים אתמול בלילה שבאמת גרמו לי לחשוב האם אני רוצה להציע לך מחדש.

בסופו של דבר, בחרת להיפרד ממני. אם נחזור להיות ביחד, איך אני אמורה לסמוך שלא תעשי את זה שוב? טוב זה קצת קשה לענות על השאלה הזאת, אבל כשחשבתי על זה ראיתי את הכאב שהיה לך כשנפרדת ממני. למרות שבחרת באגו שלך בהחלטה שלך (לפי מה שהבנתי ממה שאמרת, לא באמת התכוונת לשנות את ההחלטה שלך אלא סתם משכת אותי עם זה), את עדיין לא לגמרי רצית את זה. לא הייתי אומרת שאני יכולה לסמוך שלא תעשי את זה שוב, אבל זה לא באמת מעניין אותי כי זה לא שאני בכל שנייה אהיה כזה "את הולכת להיפרד ממני?" כי אני פשוט לא כזאת. חוץ מזה, אף אחד לא אמר לי מההתחלה שלא תיפרדי ממני (והנה זה קרה). אז בקיצור, לא רלוונטי.

אממ כן כמו שאמרתי לך, עדיין הייתי אומרת שזה די עלוב שנפרדת ממני. למה זה די עלוב?

בחרת שלא להאמין לי. בחרת שלא להאמין בבת זוג שלך, אחרי שהיינו ביחד יותר משנתיים. שוב, בחרת באגו. אמרת שאת לא יכולה עם המחויבות שלך אבל יכולת לעשות דברים אחרים מאשר להיפרד. הרי הבעיה הייתה המחויבות והרגשת שאת לא יכולה לספק כי יש לך כל כך הרבה לעשות ואת גם רוצה וצריכה זמן לעצמך. אז אולי אפשר לפתור את הבעיה בלפנות קצת זמן?

יכולת להפסיק לעבוד וככה היה לך יותר זמן פנוי בשבוע וככה היית יכולה לתת לי יותר זמן ולא היית מרגישה שהמחויבות היא עצם בגרון.

יכולת ללמוד איתי ל482, הרי את בעצמך אמרת שחלק מהחומר זה 5 יחל של שנה שעברה, ככה גם היית לומדת וגם היית מדברת איתי.

יכולת בכללי לנסות למתן את הזמן שלך בצורה קצת יותר טובה.

אבל זה לא קרה. אולי שקלת את זה ובאמת חשבת, אבל לי אין באמת דרך לדעת. בכל מקרה, זאת דעתי, את יכולה לחשוב משהו אחר, אני לא פוסלת את הדעה שלך וחס וחלילה לא אומרת שהיא לא נכונה.

אבל אני לא יודעת אם מה שעשית עם עצמך זה להכיל את העובדה שאת הולכת להיפרד ממני או למצוא פתרונות לאיך לא להיפרד ממני. עכשיו הייתי אומרת שאם מתחשבים בעובדה שניסיתי לתת פתרון, פשוט סירבת והתעקשת עם האגו שלך, כנראה שהיית בתוך המיינדסט של זה נגמר ושום דבר לא ישנה את זה.

ובסופו של יום, ויתרת עליי ועל מה שהיה לנו.

אני לא רוצה שתביני אותי לא נכון, אני לא באה לשפוט אותך ואת ההחלטות שלך ואני לא באה לבקר אותך. אני פשוט רוצה להציג לך את דעתי.

אני חושבת שמה שהופך את זה לכל כך קשה בשבילי זה העובדה שבתחילת המערכת יחסים שלנו, למרות שבקושי הכרתי אותך ולא ידעתי בכלל מה אני עושה ועדיין בכלל לא עיכלתי את מה שקרה, בחרתי בך, מנגד למה שאמא שלי ביקשה ממני ושיקרתי כל התקופה שהיינו ביחד רק כדי להישאר איתך.

כנראה אחרי מה שכתבתי את כזה אוקיי מה הנקודה שלך? נכון נפגעת זה די ברור אבל בהתחלה אמרת שאת רוצה לחזור להיות ביחד אז?

טוב אני חושבת שזה די ברור וזה כי אני אוהבת אותך. אני רוצה להיות איתך, אני רוצה עתיד איתך, אני רוצה להתחתן איתך. אני רוצה כל בוקר לקום במיטה לידך, אני רוצה להזדקן איתך ורק איתך.

כל הפעמים שאמרתי שאני רוצה עתיד ואני רוצה להתחתן איתך הייתי רצינית, כי אני באמת רוצה. כל שניה בזוגיות איתך הייתה מלאת שמחה ואושר ואני לא רוצה לוותר על זה בקלות.

שאת שומעת את זה עבר זמן, והייתי אומרת שהתקופה הזאת יכולה להוכיח לך בשורה התחתונה שאני כן יכולה להתמודד עם לא לדבר איתך.

אני רוצה שנחזור להיות ביחד, מהסיבה הפשוטה שאני יודעת שככל שהשעון מתקתק כך אני הולכת ומאבדת אותך. אני יודעת שככל שהזמן עובר, כך הסיכוי שבאמת יהיה לנו עתיד הולך ודועך. ואני לא רוצה את זה. כי אני רוצה רק אותך. אני אוהבת רק אותך.

פעם קודמת בחרת שלא להאמין לי, החלטת עם עצמך והיית עקשנית מדי כדי לשנות את דעתך. טוב, עכשיו שעבר כמה זמן למה לא לנסות עכשיו? ללכת בקצב שלך, גם אם זה אומר לדבר פעם בשבועיים.

ואם להיות כנה? זה לא באמת מזיז לי שלא נדבר הרבה. כאילו אל תביני אותי לא נכון, אני כן רוצה לדבר איתך ואני אשמח אם זה יהיה יותר מפעם בשבועיים חחחח, הכוונה שלי היא שזה לא יגרום לי לתגובות התוקפניות והציניות שהיו לי. כי בכיפור באמת הבנתי שגם אני צריכה זמן לעצמי. אז פשוט בזמן שאת עם עצמך אני יכולה לנצל אותו כדי לעשות את הדברים שלי.

אני רוצה את זה כי אני יודעת שהמחויבות זה מה ששבר אותך וגרם לך להגיע להחלטה הזאת, ואני רוצה לגרום לך להרגיש שזאת לא אמורה להיות בעיה. אני רוצה לכתוב לך בוקר טוב כל בוקר אני רוצה לכתוב לך לילה טוב כל לילה, גם אם לא נדבר באותו יום בשיחה אני רוצה להיות עם היכולת לתקשר איתך, לשאול מה איתך ולאהוב אותך בלי שיגידו לי "את צריכה לשחרר".

אבל אני לא רוצה לשחרר, כי אני יודעת שזה עדיין לא אבוד. אני יודעת שברגע שאני אתחיל לשחרר זה הרגע שאני לא רואה אותנו ביחד יותר. שזה יקרה רק אם תגידי לי שאת לא אוהבת אותי יותר, שאת לא רוצה זוגיות איתי יותר לעולם.

בסופו של דבר אני לא יכולה להכריח אותך לעשות כלום.. אבל אני באמת רוצה שתשקלי לחזור ביחד.

בזמן הזה שעבר אני באמת עבדתי על עצמי, זה לא יהיה כמו השבועיים האחרונים של הזוגיות שלנו.

עכשיו את בטח תוהה לעצמך איליי איך את יכולה להגיד דבר כזה אם את אומרת שאת כותבת את זה יומיים אחרי שנפרדנו. אז מן הסתם שאני הולכת לעבור על זה לפני שאני אקליט את זה חחחח. ואני אקליט את זה רק כשכל התוכנה תהיה מוכנה, ככה שזה יהיה הכי עדכני שיש.

תראי, העובדה שאני עושה את זה זאת חתיכת השפלה בשבילי, כאילו אני סוג של מתחננת לאקסית שלי שתחזור אליי, זה פשוט לבוא ולהגיד לאגו שלי לך לעזאזל אתה לא חשוב עכשיו. ואת יודעת שיש לי אגו די גדול. אז אני באמת מבקשת ממך, אם את עדיין אוהבת אותי, תני לי עוד הזדמנות ואני מבטיחה לך שנלך הכי לאט שאפשר, כמה שתצטרכי.

ליאור אכפת לי ממך ואני אוהבת אותך מאוד מאוד ואני רוצה להיות חלק מהחיים שלך. אני רוצה לראות אותך מתפתחת והופכת לאדם האמיתי שאת. ואני רוצה לעשות את זה כשאני בת זוג שלך, אני רוצה לתמוך בך ולהיות שם בשבילך. אני רוצה לחבק אותך עם כל האהבה שבעולם, אני רוצה לנשק אותך עם כל כך הרבה תשוקה, אני רוצה להחזיק לך את היד ולגרום לך להרגיש כמו שגרמת לי להרגיש באותו יום ברכב. אני פשוט רוצה להיות שלך.

תראי אני לא מבקשת תשובה מיידית עכשיו, אני לא מצפה לתשובה מיידית, כי אני באמת רוצה שתחשבי על זה. אני לא רוצה שתתחרטי. גם אם זה אומר שתחשבי ותחליטי שלא. גם אם זה אומר שתחשבי ותחליטי שכן. אני פשוט רוצה שבאמת תשקלי את כל העניין מחדש.

אז, את רוצה להיות ביחד?