24.9.2023 💔

לירלי AKA העגבנייה הסטוקרית שלי AKA הנשיקה הראשונה שלי AKA אשתי❤ AKA tired potato

24.9:

היי לירלי, זאת איליי.

וואו אני לא מאמינה שאשכרה הגיע הרגע, להקליט את הכל. בדיוק שבועיים אחרי. כל כך הרבה שינויים של הרגע האחרון חחחחח. מאיה הייתה אמורה לעבור על כל זה ולהגיב לי אבל לצערי הרב לא יצא לה. זה היה כל כך חשוב לי כי היא מכירה אותך טוב והיא דומה לך. אבל it is what it is.

זה הולך להיות ארוך. מאודדדד ארוך.

החלטתי שאני כותבת את הכל מראש כדי לא לפספס כלום וגם כי כל פעם קופץ לי עוד משהו לראש שאני רוצה להגיד, אז אני רוצה שכל הדברים החשובים והמרכזיים יהיו כתובים שאני לא אשכח כלום.

כמו שאת כבר יודעת, ברגע שאת שומעת את זה אני יודעת כי עשיתי ככה שכל סיסמה שאת מכניסה לתוכנה נשלחת לי למייל. סטוקרית מעולה שכמותי.

עוד משהו לפני שמתחילים. המטרה של הקובץ היא לא לפגוע בך. אני באמת ניסיתי למצוא חוות דעת של אנשים על כל הדברים שכתבתי כאן ובאמת שיניתי, מחקתי וניסחתי הרבה דברים כדי למנוע מצב שתיפגעי. לצערי, אני לא יכולה לדעת איך תקחי את הדברים שכתובים כאן. אם את נפגעת כאן ממשהו אני מצטערת, זאת ממש לא הכוונה.

בכיפור ישבתי וחשבתי על מה אני רוצה לעשות עם האפליקציה, כי הרי אני לא יכולה לעשות משהו נורמלי של שנתיים עכשיו כשאנחנו לא ביחד. אז הרעיון שלי היה לעשות תודה כזה וכן רציתי לעשות משהו שקשור ל24 כי בכל זאת, זה הסוף.

בצאת הצום דיברתי קצת עם אליה ואמרתי לה שאני רוצה לעשות כזה סגירת מעגל ובגלל שעד שתשמעי את זה יעבור זמן – להציע לך להיות חברה שלי שוב. בואי נגיד שאליה הייתה קצת סקפטית. כאילו לפני כיפור שלחתי לה כזה איזה מפגרת אני איך נתתי לעצמי לסמוך על מישהו ועוד על החברה הכי טובה של האקסית שלי, כאילו מה כבר ציפיתי שיקרה (זה היה בלהט של שברון הרגע אני לא מתכוונת לזה בכלל. לדעתי לסמוך עלייך עם הלב שלי הייתה הבחירה הכי טובה בחיים שלי).

באותו בלילה חשבתי קצת על זה ואמרתי לעצמי טוב בוא נראה, כל הכיפור חשבתי מה אני רוצה בדיוק להגיד לך והתחלתי להתערער אם אני באמת רוצה לעשות את זה. אבל כאילו הבנתי, אני אוהבת אותך, אין לי מה להפסיד מלשאול אותך.

עכשיו למה בעצם אין לי מה להפסיד?

במקרה הכי גרוע את אומרת לא, אני גם ככה לוקחת את זה על עצמי שזה כנראה מה שתגידי. ויתרת עליי כבר, זה די פתטי להאמין שתרצי לחזור אליי אחרי שאמרת את המילה האחרונה שזה נגמר.

ובמקרה הטוב את תגידי לי כן ואנחנו נחזור להיות ביחד.

אין לי מה להפסיד. במקרה הראשון אני פשוט מבינה שויתרת עליי לגמרי, מה שמאפשר לי באמת להתחיל להתגבר. במקרה השני, אנחנו ליטרלי חוזרות להיות ביחד ואשכרה בונות עתיד ביחד כמו שאני רוצה.

עכשיו אני באמת הייתי בהתלבטויות האם אני רוצה להציע לך מחדש. בסופו של דבר, בחרת להיפרד ממני. לבוא ולהציע לך שוב? דורש הרבה אומץ. דורש דריסת אגו מוחלטת. זה לבוא ולהגיד לך בפרצוף החלטת משהו, אבל זה לא נכון. זה לבוא ולערער בהחלטה שלך, החלטה שמשפיעה על שתינו. זה להתנגד למה שהחלטת, כי אני אוהבת אותך.

עבר שבוע. טוב, כמובן כשאת שומעת את זה עבר יותר, אבל נכון לכרגע, שבוע. שבוע בלי לכתוב לך בוקר טוב. שבוע בלי לכתוב לך לילה טוב. שבוע שאני בודקת מה איתך דרך חברות. שבוע פשוט מוזר. שבוע שכל מה שאני חושבת לעצמי זה מתי הזמן הנכון לשלוח לך את זה. מתי זה לא יהיה מוקדם מדי ולא יהיה מאוחר מדי. זה חלון שמרגיש כל כך צפוף. חלון שאני לא יודעת מתי יגיע. חלון שפשוט אסור לי לפספס.

עבר שבוע וחצי. אני כל כך מתגעגעת אלייך. משהו מצחיק שרציתי לכתוב. כל פעם שאני מתוסכלת או מתבאסת ממשהו אני אומרת "אוף ליאור", "אוי ליאור", "אוף לירלי". זה מצחיק ועצוב בו זמנית אבל אני חושבת עלייך ואז אני אומרת אוף ליאור ואז אני נזכרת בזה ואומרת נו באמת חחחחחחחח. אני באמת ממש מקווה שתאהבי את האפליקציה. אני כל כך רוצה לכתוב לך ולשאול מה איתך ואם את בסדר אבל אני פשוט לא יכולה.

דיברתי עם עלמה והבנתי ממנה שהיית בטלפון בכיפור כדי לברוח בגלל הפרידה. וכאילו זה הרגע שדברים התחילו לנחות כמו סלע. זה כואב לך. את לא יודעת איך להתמודד עם זה. וזה כל כך הרג אותי לשמוע את זה.

זה כל כך נכנס בי שחלמתי על זה בלילה, ואמרת לי משהו בחלום, המפתח להכל, המפתח למה שפתר את הכל בחלום אבל אני פשוט לא זוכרת מה זה היה וזה פשוט הורג אותי.

כל כך כאב לי לשמוע את זה מעלמה בגלל שאני לא מרגישה שינוי כזה גדול. היית במחנה לשלושה שבועות ולא דיברנו כמעט כל התקופה הזאת, דרך התקשורת היחידה שלי איתך היה לשלוח לך מיילים – שזה בעצם מקביל לקובץ הזה שאני עושה עכשיו ולכל הקטע של המתנה לשנתיים. ואז כשחזרת פשוט קרה כל כך הרבה שהתקופה עכשיו של אחרי הפרידה לא מרגישה שונה ממה שהיה לפני.

בנוסף לכך, אני ידעתי שאת הולכת להיפרד ממני. שום דבר לא הפתיע אותי. זה היה לי ברור שזה הולך לקרות מתישהו בזמן הקרוב. אבל לא ידעתי מה אני צריכה לעשות כדי למנוע את זה כי אף פעם לא הסברת לי מה קורה. זה הרגיש כאילו כל פעם זרקת שם משהו ושם משהו. הכל הרגיש כל כך מפוזר והיה קשה להבין מה הייתה הבעיה האמיתית. לא הייתה בינינו תקשורת כי פשוט חסמת את האפשרות שתהיה.

אבל אני חושבת שהסיבה האמיתית שאני מרגישה ככה, היא שאני עדיין לא ויתרתי על מה שהיה לנו. את בעצמך יודעת, כל מה שניסיתי לעשות זה שנישאר ביחד. העובדה שאת בכלל שומעת את זה מוכיחה לך. זה כל כך פתטי אני כותבת קובץ שלם כדי לגרום לך לחזור אליי, רק כדי להתחמק מהעובדה שנפרדנו כי אני פשוט לא רוצה את זה. ואת התחלת להתאבל ואני לא מוכנה כי אני עדיין לא רוצה שזה יגמר.

אבל אז דיברתי עם ניקול והסברתי לה קצת על מה שקרה והיא אמרה לי שכנראה שלא לקחת את הזוגיות כל כך ברצינות כמו שאני לקחתי. ואני כל כך לא רוצה להאמין לזה, למרות שזה מרגיש נכון.

אני באמת כבר לא יודעת מה לעשות. כאילו מצד אחד אני רוצה לעשות את כל הקטע של האפליקציה בצורה הכי מושלמת אבל מצד שני ככל שעובר הזמן אני מאבדת אותך יותר ואני לא רוצה לאבד אותך.

הזמן מתקתק מהר מדי ואני מרגישה שאני מתחילה לאבד זמן ולאבד אותך ואני לא רוצה את זה.

אני לא יודעת מה לעשות אני פשוט לא יודעת מה לעשות. אני לא רוצה לאבד אותך, אני רוצה להיות שלך, אבל זה כנראה פשוט הסוף. לנצח. אני פשוט בהתלבטות אם לשלוח את זה כמה שיותר מוקדם בלי האפליקציה או לחכות עד לאפליקציה אבל אני לא רוצה לחכות עד שיהיה מאוחר מדי.

למרות שאם אני חושבת על זה, אם לא לקחת את הזוגיות ברצינות כמוני, אין באמת סיבה שתרצי לחזור להיות ביחד. ולמרות כל זאת, אני יושבת וכותבת, עם כנראה תקוות שווא, שהתפילה שלי בכיפור תתגשם ואנחנו נחזור להיות ביחד.

עכשיו, מה אני מתכוונת בזה שלא לקחת את הזוגיות ברצינות כמוני? אני רוצה עתיד. אני רוצה להתחתן איתך. אני רוצה לגור איתך. אני לא אומרת שלא רצית את זה אבל קשה להאמין שכן אם בסופו של דבר בחרת להיפרד ממני, שזה אומר לוותר על זה.

אני הולכת לעשות מן ניתוח אישי כזה של איך שאני רואה את הדברים. איך שאני מבינה את הטעויות שלי, תוך כדי שאני מסבירה למה זה קרה. ההסברה לא אמורה להביא הצדקה. אני רוצה לפתוח בפנייך את כל הקלפים על השולחן תוך כדי הבעת ביקורת עצמית כי כדי באמת להתפתח ולהשתנות, צריך לנתח את הטעויות מקרוב וללמוד מהן. לא עשיתי את זה. ולדעתי בסופו של דבר, זה מה שהוביל לפרידה.

אני חושבת שכבר כשחזרת מהמחנה קיץ עברתי חתיכת כאפה לפרצוף. כל מה שרציתי זה לדבר איתך וזה הכניס אותך פשוט להלם שחסמת אותי מכל דרך אפשרית. הבעתי את הרגשות שלי כלפייך. וטוב, זה נראה כאילו זה התחיל להכניס לך דברים לראש.

דבר ראשון, חזרת ומן הסתם שרציתי לדבר איתך. היית צריכה את הזמן שלך. כאן טעיתי ואת צודקת, זה לגיטימי לגמרי, כי העולם שלך זה לא רק אני. אבל את יודעת כבר מה שבר אותי. העובדה שדיברת איתי והיית כולך בדיכאון ואז שיחה של שתי דקות עם מישהי מהמחנה הפכה אותך לשמחה. פשוט קנאה טיפוסית. אני גם לא יכולה להאשים אותך, בילית עם האנשים האלה שלושה שבועות, ברור שתשמחי לדבר איתם.

דבר שני, היה את הקטע של השעות שינה שלך שרציתי שתתחילי להפוך. אני לא יודעת למה הייתי כל כך תוקפנית לגבי זה. לא היה מכבד, אני יודעת. הייתי עייפה והתחלתי לריב איתך על זה כמו מפגרת. נכון לא בסדר. לא היה לך כוח לזה ואני מכבדת את זה. אמרת שכבר תחזרי אליי ונשארתי ערה חצי שעה בשביל שתגידי לי שבכלל לא תכננת לחזור אליי. קיבלתי, למרות שזה הרג אותי מבפנים. באותו ריב, כתבתי לך שאת גורמת לי להרגיש כמו ששירן גרמה לי להרגיש. זה באמת שבר אותי לכתוב את זה. וככה באמת הרגשתי באותה השיחה. בחרת להתגונן על עצמך באותה סיטואציה, שזה לגיטימי לגמרי, אני לא יודעת למה אכלתי לך את הראש אחרי זה. חשבת שאני נפרדת ממך. \*\*\* מתחיל להיכנס לך הרעיון של להיפרד לראש \*\*\*. אמרתי לך שזה מרגיש שהלכת בן אדם אחד וחזרת בן אדם שונה \*\*\* מתחיל להיכנס הרעיון של אני משתנה לראש \*\*\*.

דבר שלישי, שאלת אותי מה דעתי על פרידות. אמרתי לך את דעתי הכנה. שזה עלוב לדעתי. והסברתי לך למה. לא הייתי אומרת שהעובדה שנפרדת ממני עלובה. אבל לדעתי האישית, פרידה זה פתרון פשוט כשלא רוצים לפתור בעיה בזוגיות. אל תביני אותי לא נכון, אני לא אומרת שפרידה זה קל. אבל לדעתי זה כן יותר פשוט מלהתמודד עם הבעיות פנים מול פנים.

דבר רביעי, דיברנו על זה שההתנהגות שלך פוגעת בי ושאת לא יודעת למה את ככה. אמרת שאת מנסה לחסום אותי ושאת אדישה ואת לא מבינה למה. אמרת שהרגשת כל כך רע שאני התגעגעתי אלייך הרבה וכל כך רציתי לדבר איתך ואת לא. לא כי לא רצית אלא כי פשוט לא היה לך זמן לזה כמוני. אני לא זוכרת איך התנהגתי אחרי ועד שהגעת לאילת, אני מצטערת. אני יודעת שהייתי מאוד עסוקה עם הפסיכומטרי שלי וחוץ מזה אני לא זוכרת הרבה. אני מתנצלת, אבל אני לא מעוניינת להיכנס לדיסקורד או לווצאפ כדי להיזכר. אני לא זוכרת את ההתנהגות שלי כלפייך באותה תקופה, אבל אני יודעת שמאז שחזרת מהמחנה עשיתי הרבה דברים שפגעו בך וכנראה שגם בתקופה הזאת. אז אני מתנצלת.

דבר חמישי, הגעת לאילת. רצית לעשות לי הפתעה אבל לא כל כך הלך לך. חייבת לציין שהיה ממש נחמד שלמרות שדברים תססו עדיין חשבת על להפתיע אותי ולעשות לי טוב. די לקרוא את המשפט הזה כל פעם מחדש גורם לי לחייך. ביום שהגעת לא הרגשתי טוב והייתי אדישה כלפייך. למה? פשוט רציתי שתתני לי תשומת לב אחרי שהיית אדישה כלפיי מאז שחזרת מהמחנה. לא בוגר בכלל, את האמת שממש מאכזב אפילו. וואלה הגעת לאילת, רצית לעשות לי הפתעה, היה כל כך אכפת לך אחרי שתקפתי אותך ואז התנהגתי כמו סמרטוט מטבח. יום אחרי הגעת אליי אחרי שהייתי ממש ביקורתית כלפייך שאת ערה הרבה זמן אבל לא נפגשת איתי. שוב, פשוט רציתי תשומת לב וזמן איתך אחרי שלא דיברנו הרבה ואחרי שהיית אדישה כלפיי. למרות זאת, ההתנהגות שלי לא הייתה מוצדקת. כאילו ליטרלי במקום לנצל את הזמן הזה בוואלה יש לי זמן ללמוד לפסיכומטרי התעסקתי כמו מפגרת בלבקר אותך כי וואלה גם לך יש חיים. הגעת אליי והתחלנו לדבר. דיברת על זה שאת שוקלת להיפרד ונשברתי בפנייך. היה לי ברור שמהרגע ששאלת אם אני נפרדת ממך עכשיו הנושא יעלה לך לראש ובטח כששאלת אותי בעצמך. אבל לא רציתי להאמין לזה. כי לא האמנתי שבאמת תיפרדי ממני. הייתי ממש קשה איתך עם הקטע שלא כיבדת את לוח הזמנים השלי וביקרתי אותך (וואו כמה מפתיע) שאם היית מתעניינת קצת היית יודעת יותר ושזאת לא הייתה תקופה טובה לנסוע בה. הייתי ממש חרדה לגבי כל הקטע של הפסיכומטרי, נתתי לתסכול ולחרדה הזאת לצאת עלייך וזה לא מוצדק בשום סיבה. העברתי עלייך ביקורת שאת לא יודעת מה קורה איתי (דבר שהמשיך לקרות במהלך התקופה עד הפרידה) אבל זה נבע מהאדישות ומהרצון להיות עסוקה בעצמך. לא הבנתי את זה. פגעתי בך. לא הבנתי את המשמעות של זמן איכות עם עצמך. אני מתנצלת.

דבר שישי, התקופה שבין הפגישה לאילת לנסיעה שלי למגשימים+. דברים המשיכו כרגיל לאותה התקופה. אני לא הייתי בסדר והייתי תוקפנית, התחלתי עם תגובות ציניות ולא נחמדות שבאמת פגעו בך. אני חושבת שפשוט השיחה שלנו כשהיית באילת גרמה לי לחשוב שדברים יחזרו להיות כמו שהם. אז היה לי מאוד קשה להכיל את העובדה שזה לא באמת קרה. חשבתי שדברים ישתפרו, יהפכו ליותר טובים, ליותר בסדר. סוף סוף לא יהיה את הפחד שתיפרדי ממני. אבל טעיתי ובגדול והמשכתי לרמוס אותך כמו מטומטמת.

דבר שביעי, הנסיעה שלי למגשימים+. רציתי שננצל את הזמן בצורה הכי טובה כשאני נוסעת אבל לא התחשבתי בדברים שיש לך. די אירוני בהתחשב בעובדה שכשאת הגעת כל מה שרציתי זה שהיית מתחשבת בדברים שלי ולא היית מגיעה. רק מציינת שהיה לי ממש כיף ואני ממש שמחה שהגעת. בקיצור, לא כיבדתי את לוח הזמנים שלך. אבל באמת היה ממש כיף בכל שנייה איתך. זה באמת תקופה שהרגשתי שאנחנו רחוקות מלהיפרד אחת מהשנייה. ואז שאלתי אותך בערב מה את חושבת על זה. רציתי לדבר איתך על זה פנים מול פנים (אנחנו גם לא כל כך דיברנו, לא צריכה להסביר את זה את כבר יודעת). ואז אמרת שאת פשוט לא מרגישה תשוקה יותר. כשאנחנו פיזית ביחד כן אבל לא כשאנחנו בנפרד מרחוק. זה הרג אותי לשמוע אותך אומרת את זה. לדעתי זה לגיטימי לגמרי, אבל אני חושבת שזה היה משהו שתקוע לך בגרון שבאמת גרם לאדישות. אני לא יודעת מה יכולתי לעשות כדי לגרום לך להרגיש תשוקה. אבל זה בוודאות לא מה שעשיתי שזה להיות תוקפנית וחסרת התחשבות. אני מתנצלת. אני זוכרת שאחרי זה דיברתי קצת על הקטע של התשוקה ואמרו לי שיש מצב שזה בגלל המחזור הלא סדיר שלך, שזה את האמת ממש הגיוני, כי מחזור לא סדיר גורם לחוסר יציבות בהורמונים.

דבר שמיני, אחרי הפגישה ועד לפרידה. כמו בפעם הקודמת, בפגישה היה טוב אז כשחזרתי שוב ציפיתי שדברים ישתנו. אני ממש טובה בללמוד מהעבר חחחח. אז כעסתי כשלא. הייתי מתוסכלת כי לא הבנתי למה מה שציפיתי לא קורה. לא הבנתי למה ההתנהגות הזאת ממשיכה. אבל זה פשוט ברור מאוד למה. התחלת לעבור שינוי, בין אם זה בגלל שהכנסתי לך את הרעיון הזה לראש לבין אם פשוט הבחנת בזה בעצמך, לבין אם שניהם. זה קשה גם לעבור שינוי וגם לנסות להחזיק הכל כמו שהיה. אני לא הבנתי את זה. אני הייתי תקועה במיינדסט של בגלל שהפגישה הייתה טובה, כך גם יהיה בשאר הזמן. וכל התסכול הזה נפל עלייך בתגובות ציניות, חריפות וחסרות תקנה. אני מתנצלת על כל הפעמים שפגעתי בך ככה. אני לא הבנתי ולא לקחתי בחשבון את מה שאמרת לי. את כל הקטע של החוסר תשוקה, האדישות והשינוי. לא חיברתי ביניהם. ולמרות שכבר התחלתי להתרגל למצב הזה, זה עדיין פגע בי וזה למה התגובות הציניות המשיכו.

דבר תשיעי, הפרידה. כמו שכבר אמרתי, אני ידעתי שזה הנושא שתדברי איתי עליו. פשוט לא ידעתי מה תגידי כי כמו שכבר אמרתי, לא חיברתי בין כל הדברים. כמובן, שההתנהגות שלי הייתה מה שגרם לך בסופו של דבר להגיע להחלטה הזאת. זה פגע בך. אני נפגעתי. נמאס לך להרגיש חייבת לדבר איתי. פשוט רציתי שהסיוט הזה יגמר. לא רציתי לחשוב שזה אמיתי. לא האמנתי שזאת המציאות. שאת רוצה להיפרד. שויתרת על כל מה שבנינו במשך יותר משנתיים. אבל ככה גרמתי לך להרגיש. בחרת שלא להאמין לי שאני יכולה להכיל לא לדבר אחת עם השנייה. זה נכון, אני באמת יכולה להכיל את זה. פשוט עד אותו רגע לא הייתה לי את ההבנה. עד אותו הרגע לא היה לי את חיבור הנקודות. אני התחלתי להתרגל לסיטואציה, זה לא היה קשה בשבילי באמת להמשיך ככה. הסיבה שהתנהגתי איך שהתנהגתי זה כי לא הבנתי למה זה צריך להיות ככה. לא הייתה בינינו תקשורת. ואז כשהסברת את הכל הבנתי. וברגע שהבנתי זה היה פשוט. אבל בחרת שלא להאמין לי. אני לא יכולה להאשים אותך, הייתי מאוד חצופה ותוקפנית ולא ידעת למה. אני ידעתי למה, אבל את לא. את ידעת למה את מתנהגת ככה אבל אני לא. וכל זה נבע מחוסר תקשורת. שחוסר התקשורת נבע מכל העניין של השינוי. זה כאילו אני מנסה לחשוב על איך היה אפשר לפתור את זה אבל זה מרגיש בלתי אפשרי. אולי אם היית מדברת איתי שוב פעם על זה שאת שוקלת להיפרד והיית מסבירה בדיוק כמו שהסברת רק בלי ההחלטה הסופית שאת הולכת להיפרד ממני. זה בדיוק למה רציתי להילחם שתתני לי עוד הזדמנות. כי ברגע שהגיעה ההבנה ידעתי שמשם אין יותר בעיה.

אבל זה לא קרה.

ובסופו של יום, ויתרת עליי ועל מה שהיה לנו.

אני לא אומרת שזאת אשמתך. להפך, אני לוקחת את זה על עצמי. יכולתי לנסות להבין בעצמי את הסיבה להכל אבל זה לא קרה. רק אחרי שדיברת ואמרת את המילה האחרונה הבנתי. רק כשזה היה מאוחר מדי בכדי להבין ולנסות לשנות דברים. וניסיתי. והייתה בי תקווה שתשני את דעתך. אבל זה לא קרה.

אני חושבת שמה שהופך את זה לכל כך קשה בשבילי זה העובדה שבתחילת המערכת יחסים שלנו, למרות שבקושי הכרתי אותך ולא ידעתי בכלל מה אני עושה. עדיין בכלל לא עיכלתי את מה שקרה. בחרתי בך, מנגד למה שאמא שלי ביקשה ממני. שיקרתי כל התקופה שהיינו ביחד רק כדי להישאר איתך.

אני אוהבת אותך לירלי. אני רוצה להיות איתך, אני רוצה עתיד איתך, אני רוצה להתחתן איתך. אני רוצה כל בוקר לקום במיטה לידך, אני רוצה להזדקן איתך ורק איתך.

כל הפעמים שאמרתי שאני רוצה עתיד ואני רוצה להתחתן איתך הייתי רצינית, כי אני באמת רוצה. כל שניה בזוגיות איתך הייתה מלאת שמחה ואושר ואני לא רוצה לוותר על זה בקלות.

תראי, אני יודעת שאני מנחיתה עלייך הרבה כאן. אבל אני חושבת שלא היית רוצה לשבת בשיחה ולדבר על זה. אני יודעת שהקשבת לכל מילה ומילה ויחסת לה משמעות רבה. אני יודעת שכל מה שאמרתי כאן מסתובב לך בתוך המוח. אני הבנתי את הטעויות שלי. אני הבנתי את הסיבה אליהם. ואני יודעת שקשה להאמין, אבל אני באמת מאמינה שעכשיו, בגלל שהבנתי את הסיבה, דברים יהיו שונים. פעם קודמת בחרת שלא להאמין לי ואני לא יכולה להאשים אותך, ההתנהגות שלי הייתה שונה לגמרי ממה שאמרתי שאני אעשה. אבל אני מאמינה, באמת מאמינה, שעכשיו אחרי שעשיתי ניתוח משמעותי. אחרי שבאמת הבנתי את הסיבה לכל דבר. הדברים לא יהיו ככה. אני רוצה שתתני לי עוד הזדמנות ותתני לזה ניסיון. גם אם זה אומר שנדבר פעם בשבועיים. גם אם זה אומר נטו לכתוב הודעות בוקר טוב ולילה טוב. גם אם זה אומר רק לשאול איך את פעם ביומיים.

אני רוצה שנחזור להיות ביחד, מהסיבה הפשוטה שאני יודעת שככל שהשעון מתקתק כך אני הולכת ומאבדת אותך. אני יודעת שככל שהזמן עובר, כך הסיכוי שבאמת יהיה לנו עתיד הולך ודועך. ואני לא רוצה את זה. כי אני רוצה רק אותך. אני אוהבת רק אותך.

בכיפור באמת הבנתי שגם אני צריכה זמן לעצמי. ובאמת עם הזמן הזה, הצלחתי להבין את הטעויות שלי. כי עכשיו במקום לרדוף אחרייך בלבקר אותך ואת ההתנהגות שלך, רדפתי אחרי עצמי בלבקר אותי ואת ההתנהגות שלי.

אני רוצה לכתוב לך בוקר טוב כל בוקר אני רוצה לכתוב לך לילה טוב כל לילה, גם אם לא נדבר באותו יום בשיחה. אני רוצה להיות עם היכולת לתקשר איתך, לשאול מה איתך ולאהוב אותך בלי שיגידו לי "את צריכה לשחרר".

אני לא רוצה לשחרר, כי מבחינתי זה עדיין לא אבוד. אני לא רוצה לשחרר, כי אני באמת מאמינה במה שיש לנו. אני באמת הצלחתי להפנים דברים. להסתכל על הטעויות שלי וללמוד מהם.

בסופו של דבר אני לא יכולה להכריח אותך לעשות כלום. אבל אני באמת רוצה שתשקלי לחזור ביחד.

אכפת לי ממה שהיה לנו ואני באמת לא רוצה להאמין שזה נגמר. את יכולה להגיד איליי את סתם מכחישה. אולי זה נכון. זאת כן בסופו של דבר דרך של הכחשה. אבל אני באמת מאמינה בזה שאני אומרת שעדיין יש לנו סיכוי. אני באה ועושה את כל זה, שופכת את כל כולי רק בשביל שתחזרי להיות איתי ביחד. אני באמת מבקשת ממך, אם את עדיין אוהבת אותי, תני לי עוד הזדמנות ואני מבטיחה לך שנלך הכי לאט שאפשר, כמה שתצטרכי.

ליאור אכפת לי ממך ואני אוהבת אותך מאוד מאוד מאוד ואני רוצה להיות חלק מהחיים שלך. אני רוצה לראות אותך מתפתחת והופכת לאדם האמיתי שאת. ואני רוצה לעשות את זה כשאני בת הזוג שלך. אני רוצה לתמוך בך ולהיות שם בשבילך. אני רוצה לחבק אותך עם כל האהבה שבעולם. אני רוצה לנשק אותך עם כל כך הרבה תשוקה. אני רוצה להחזיק לך את היד ולגרום לך להרגיש כמו שגרמת לי להרגיש באותו יום ברכב. אני פשוט רוצה להיות שלך.

תראי אני לא מבקשת תשובה מיידית. אני גם לא מצפה לתשובה מיידית. כי אני באמת רוצה שתחשבי על זה. אני לא רוצה שתתחרטי. גם אם זה אומר שתחשבי ותחליטי שלא. גם אם זה אומר שתחשבי ותחליטי שכן. אני פשוט רוצה שבאמת תשקלי את כל העניין מחדש.

אז לירלי, את רוצה להיות ביחד?

20.9:

היי לירלי.

אני בטוחה שלא היה כל כך קשה לנחש את זה הא?

את האמת שאני לא כל כך יודעת מה אני רוצה לעשות כאן.

עכשיו זה מרגיש פשוט מוזר לעשות את זה.

כאילו זה נגמר. אבל אני חייבת לך. אני חייבת למה שהיה לנו.

אני רוצה להגיד תודה.

תודה על כל מה שהיה. תודה על כל שניה של אהבה חסרת גבולות. תודה על כל שניה של אכפתיות. תודה על כל שניה של דאגה. תודה על כל רגע מושלם איתך.

תודה שתמיד היית שם בשבילי. ביום, בלילה, בכל רגע נתון שהייתי צריכה. תודה שהתעוררת בשבילי בלילה למרות שהיו לך דברים לעשות. תודה שנשארת ערה בשבילי כדי לוודא שאני בסדר. תודה שתמיד דאגת לשלומי.

תודה על כל בוקר טוב. תודה על כל לילה טוב. תודה על כל שיחה. תודה על כל חיוך שהעלית לי על הפנים. תודה על כל צחוק. תודה על כל תשוקה. תודה על פרפרים בבטן. תודה על כל טיפה של אהבה.

תודה על כל משחק. תודה על כל שטות. תודה על זה שתמיד זרמת איתי, גם עם דברים שאת לא אוהבת.

תודה על שראית איתי דרגון בול למרות שלא כל כך אהבת. תודה ששיחקת איתי סודוקו למרות שעשיתי כמעט הכל. תודה שראית איתי סרטונים, גם אם זה לא עניין אותך. תודה שראית איתי סרטים, למרות שהם לא עניינו אותך. תודה שראית איתי סדרות, למרות שהם לא עניינו אותך.

תודה שלא משנה מה, תמיד כיבדת אותי. תודה שלא משנה מה, תמיד זרמת איתי עם דברים. תודה שלא משנה מה, היית כנה איתי. תודה שלא משנה מה, תמיד התמודדת עם השטויות שלי. תודה שלא משנה מה, תמיד סלחת והכלת. תמיד הבנת ואהבת. תמיד דאגת ווידאת שהכל טוב.

תודה על כל "אני אוהבת אותך". תודה על כך "איך את". תודה על כל כך הרבה חוויות. תודה על כל הקדשת שיר.

תודה על שסכמת עליי. תודה על שתמיד האמנת לי. תודה שתמיד היית גאה בי. תודה שתמיד תמכת בי, לטוב ולרע. תודה שלא משנה מה תמיד היית שם בשבילי, לטוב ולרע.

תודה על שסלחת לי. על כל הפעמים שפגעתי בך. והיו הרבה. תודה על שהכלת את ההתנהגות שלי המוקצנת שלי.

תודה על שתמיד התחשבת ברגשות שלי. תודה שכשהייתי צריכה, תמיד שמת את הרגשות והצרכים שלך בצד כדי שאני אהיה בסדר. אני מעריכה את זה.

תודה על כל שנייה שהסתכלת עליי והרגשתי כמו הבן אדם הכי מאושר בעולם. תודה על כל שנייה שגרמת לי להרגיש כל כך נאהבת. תודה על כל שנייה שגרמת לי להרגיש כל כך אהובה. תודה על כל שנייה שגרמת לי להרגיש שלמישהו אכפת ממני. תודה על כל שנייה שגרמת לי להרגיש שמישהו דואג לי. תודה על כל שנייה שגרמת לי להרגיש שאני חשובה למישהו. תודה על כל שנייה שגרמת לי להרגיש מה זה אהבה. תודה על כל שנייה שגרמת לי להרגיש שמישהו אוהב אותי. תודה על כל שנייה שלא ויתרת עליי. תודה על כל שנייה שהיית שם בשבילי. תודה על כל שנייה שגרמת לי להרגיש שאני רוצה לחיות ולהישאר בעולם הזה. תודה שהוצאת אותי מהרגשות הרעים שלי. תודה שהוצאת אותי מהמחשבות הרעות שלי.

ובקיצור, פשוט תודה על השנתיים הכי מאושרת בחיי. כל רגע, כל שנייה, הכל היה שווה את זה. בטוב וברע. ביום ובלילה. בריב ובסתם יום רגיל.

הכל היה מושלם.

הכל היה חוויה לא נשכחת.

אלה השנתיים הכי טובות בחיים שלי.

אני כל כך שמחה שחוויתי אותן איתך.

את כל העולם שלי.

אני מקווה שלקחת את הכל כאן בקטע טוב.

לירלי, תשמחי שזה קרה.

אני שמחה שעברתי את כל זה איתך. לא הייתי מחליפה את החוויה הזאת באחרת.

אני אוהבת אותך, sunshine.