24.9.2023 💔

לירלי AKA העגבנייה הסטוקרית שלי AKA הנשיקה הראשונה שלי AKA אשתי❤ AKA tired potato – אי אפשר להשאיר ככה..

Streets – doja cat

Here with me – d4vd

Love is gone – slander

Changes - xxxtentacion

24.9:

היי לירלי, זאת איליי.

זה הולך להיות ארוך.

אז החלטתי שאני כותבת את זה מראש כדי לא לפספס כלום וגם כי כל פעם קופץ לי עוד משהו לראש שאני רוצה להגיד, אז אני רוצה שכל הדברים החשובים והמרכזיים יהיו כתובים שאני לא אשכח כלום.

טוב אז הבנתי עוד כמה דברים שגורמים לי להיכנס ממש ללחץ.

טוב אז בתכלס אם את שומעת את זה אני יודעת כי עשיתי ככה שכל סיסמה שאת מכניסה לתוכנה נשלחת לי למייל.

אז בכיפור ישבתי וחשבתי על מה אני רוצה לעשות עם האפליקציה, כי הרי אני לא יכולה לעשות משהו נורמלי של שנתיים עכשיו כשאנחנו לא ביחד. אז הרעיון שלי היה לעשות תודה כזה וכן רציתי לעשות משהו שקשור ל24 כי בכל זאת, זה הסוף.

אז בצאת הצום דיברתי קצת עם אליה ואמרתי לה שאני רוצה לעשות כזה סגירת מעגל ובגלל שעד שתשמעי את זה יעבור זמן – להציע לך להיות חברה שלי שוב. בואי נגיד שאליה הייתה קצת סקפטית. כאילו לפני כיפור שלחתי לה כזה איזה מפגרת אני איך נתתי לעצמי לסמוך על מישהו ועוד על החברה הכי טובה של האקסית שלי, כאילו מה כבר ציפיתי שיקרה (זה היה בלהט הרגע אני ממש לא מתכוונת לזה עכשיו).

בקיצור אז בלילה חשבתי קצת על זה ואמרתי לעצמי טוב בוא נראה, כל הכיפור חשבתי מה אני רוצה בדיוק להגיד לך והתחלתי להתערער אם אני באמת רוצה לעשות את זה. אבל כאילו הבנתי, אני אוהבת אותך, אין לי מה להפסיד מלשאול אותך.

עכשיו למה בעצם אין לי מה להפסיד?

במקרה הכי גרוע את אומרת לא, אני גם ככה לוקחת את זה על עצמי שזה כנראה מה שתגידי. ויתרת עליי כבר, זה די פתטי להאמין שתרצי לחזור אליי אחרי שאמרת את המילה האחרונה שזה נגמר.

במקרה הטוב את תגידי לי כן ואנחנו נשארות ביחד.

אם את נשארת איתי ביחד, הכל טוב ויפה לא צריך להסביר למה.

אז בקיצור, אין לי מה להפסיד. ואת יודעת מה להפך, בכל מקרה אני יוצאת מורווחת. במקרה הראשון אני פשוט מבינה שויתרת עליי לגמרי, מה שמאפשר לי באמת להתחיל להתגבר. במקרה השני, אנחנו ליטרלי חוזרות להיות ביחד ואשכרה בונות עתיד ביחד כמו שאני רוצה.

עכשיו היו כמה דברים אתמול בלילה שבאמת גרמו לי לחשוב האם אני רוצה להציע לך מחדש.

בסופו של דבר, בחרת להיפרד ממני. אם נחזור להיות ביחד, איך אני אמורה לסמוך שלא תעשי את זה שוב? טוב זה קצת קשה לענות על השאלה הזאת, אבל כשחשבתי על זה ראיתי את הכאב שהיה לך כשנפרדת ממני. למרות שבחרת באגו שלך בהחלטה שלך (לפי מה שהבנתי ממה שאמרת, לא באמת התכוונת לשנות את ההחלטה שלך אלא סתם משכת אותי עם זה), את עדיין לא לגמרי רצית את זה. לא הייתי אומרת שאני יכולה לסמוך שלא תעשי את זה שוב, אבל זה לא באמת מעניין אותי כי זה לא שאני בכל שנייה אהיה כזה "את הולכת להיפרד ממני?" כי אני פשוט לא כזאת. חוץ מזה, אף אחד לא אמר לי מההתחלה שלא תיפרדי ממני (והנה זה קרה). אז בקיצור, לא רלוונטי.

עוד משהו להוסיף בנושא, דיברתי עם עלמה והבנתי ממנה שהיית בטלפון בכיפור כדי לברוח בגלל הפרידה. וכאילו זה הרגע שדברים התחילו לנחות כמו סלע. זה כואב לך. את לא יודעת איך להתמודד עם זה. וזה כל כך הרג אותי לשמוע את זה.

זה כל כך נכנס בי שחלמתי על זה בלילה, ואמרת לי משהו בחלום שאני לא זוכרת מה בדיוק אבל אני יודעת שזה היה המפתח להכל, המפתח למה שפתר את הכל בחלום אבל אני לא זוכרת מה זה וזה פשוט הורג אותי.

הזמן מתקתק מהר מדי ואני מרגישה שאני מתחילה לאבד זמן ולאבד אותך ואני לא רוצה את זה.

כל כך כאב לי לשמוע את זה מעלמה בגלל שאני לא מרגישה שינוי כזה גדול. היית במחנה לשלושה שבועות ולא דיברנו כמעט כל התקופה הזאת, דרך התקשורת היחידה שלי איתך היה לשלוח לך מיילים – שזה בעצם מקביל לקובץ הזה שאני עושה עכשיו ולכל הקטע של המתנה לשנתיים. ואז כשחזרת פשוט קרה כל כך הרבה שהתקופה עכשיו של אחרי הפרידה לא מרגישה שונה ממה שהיה לפני.

ואני חושבת שהבנתי למה.

כשנפרדת ממני הרגשתי הקלה כזאת. אני לא מרגישה יותר כאילו מקפחים אותי בזוגיות שאני כל כך אוהבת. אני לא מרגישה כאילו הבן אדם שאני הכי אוהבת פוגע בי.

אבל אני חושבת שזה ככה בגלל שאני עדיין לא ויתרתי על זה. את בעצמך יודעת, כל מה שניסיתי לעשות זה שנישאר ביחד. העובדה שאת בכלל שומעת את זה מוכיחה לך, זה כל כך פתטי אני כותבת קובץ שלם כדי לגרום לך לחזור אליי, רק כדי להתחמק מהעובדה שנפרדנו כי אני פשוט לא רוצה את זה. ואת התחלת להתאבל ואני לא מוכנה כי אני עדיין לא רוצה שזה יגמר.

אבל אז דיברתי עם ניקול והסברתי לה קצת על הכל (אני והיא היינו צריכות לנסוע ליד ושם כי יש לנו מיונים של תלפיות על היום של היציאה ליד ושם שזה הכרחי למסע לפולין אז באמת דיברתי איתה הרבה באוטובוס בדרך חזרה לאילת) ואז היא אמרה לי שכנראה שאת לא לוקחת את הזוגיות כל כך ברצינות כמו שאני לוקחת. ואני כל כך לא רוצה להאמין לזה, אבל זה נכון, כי אם היית לוקחת את זה ברצינות כמוני, לא היינו נפרדות.

ואני באמת כבר לא יודעת מה לעשות. כאילו מצד אחד אני רוצה לעשות את כל הקטע של האפליקציה בצורה הכי מושלמת אבל מצד שני ככל שעובר הזמן אני מאבדת אותך יותר ואני לא רוצה לאבד אותך.

אחרי שדיברתי עם עלמה וכל מה שהיה בכיפור שלחתי למאיה הודעה אבל היא לא ענתה לי. רציתי לכתוב לך. לשאול מה איתך כי כל כך דאגתי. רציתי להתייעץ איתה אם כדאי לי. רציתי להתייעץ איתה אם אני לא מבזבזת את הזמן שלי בלעשות את כל הקובץ את זה בשביל שעדיין תישארי במיינדסט של זה נגמר ואין מה לעשות עם זה יותר. וכל מה שעשיתי כשהיא התקשרה אליי זה לשאול אותה מה איתך. והיא אמרה שאת בסדר. ומצד אחד הרגשתי הקלה אבל מצד שני הבנתי, הזמן מתקתק, הזמן הולך ואוזל.

אני לא יודעת מה לעשות אני פשוט לא יודעת מה לעשות. אני לא רוצה לאבד אותך, אני רוצה להיות שלך, אבל זה כנראה פשוט הסוף. לנצח. אני פשוט בהתלבטות אם לשלוח את זה כמה שיותר מוקדם בלי האפליקציה או לחכות עד לאפליקציה אבל אני לא רוצה לחכות עד שיהיה מאוחר מדי.

למרות שאם אני חושבת על זה, אם את באמת לא לקחת את הזוגיות ברצינות כמוני, אין שום סיבה שתרצי לחזור להיות ביחד. ולמרות כל זאת, אני יושבת וכותבת עם כנראה תקוות שווא שהתפילה שלי בכיפור באמת תתגשם ואנחנו באמת נחזור להיות ביחד.

עכשיו, מה אני מתכוונת בזה שלא לקחת את הזוגיות שלנו ברצינות? פשוט וקל. אני רוצה עתיד. אני רוצה להתחתן איתך. אני רוצה לגור איתך. אני לא אומרת שאת לא רוצה את זה אבל קשה לי להאמין שכן אם בסופו של דבר בחרת להיפרד ממני ולוותר על זה.

שלא לדבר על העובדה בכלל שאני ידעתי שאת הולכת להיפרד ממני. שום דבר לא הפתיע אותי. זה היה לי ברור שזה הולך לקרות מתישהו בזמן הקרוב. אבל לא ידעתי מה אני צריכה לעשות כדי למנוע את זה כי אף פעם לא הסברת לי מה קורה. כמו שכבר אמרתי לך כל פעם זרקת שם משהו ושם משהו שזה פשוט הרגיש הכל מפוזר והיה קשה להבין מה הייתה הבעיה האמיתית. לא הייתה בינינו תקשורת כי פשוט חסמת את האפשרות שתהיה.

אני הולכת לעשות מן ניתוח אישי כזה של איך שאני רואה את הדברים. איך שאני מבינה את הטעויות שלי, תוך כדי שאני מסבירה למה זה קרה. ההסברה לא אמורה להביא הצדקה. אני רוצה לפתוח בפנייך את כל הקלפים על השולחן תוך כדי הבעת ביקורת עצמית כי כדי באמת להתפתח ולהשתנות, צריך לנתח את הטעויות מקרוב וללמוד מהן. לא עשיתי את זה וזה מה שלדעתי בסופו של דבר הוביל לזה שנפרדנו.

אני חושבת שכבר כשחזרת מהמחנה קיץ עברתי את שבירת הלב של הפרידה. כל מה שרציתי זה לדבר איתך וזה הכניס אותך פשוט להלם שחסמת אותי מכל דרך אפשרית. הבעתי את הרגשות שלי כלפייך וזה התחיל להכניס לך דברים לראש.

דבר ראשון, חזרת ומן הסתם שרציתי לדבר איתך. היית צריכה את הזמן שלך. כאן טעיתי ואת צודקת, זה לגיטימי לגמרי כי זה לא רק אני. אבל את יודעת כבר מה שבר אותי, העובדה שדיברת איתי והיית כולך בדיכאון ואז שיחה של שתי דקות עם מישהי מהמחנה הפכה אותך לשמחה. קנאה טיפוסית.

דבר שני, היה את הקטע של השעות שינה שלך שרציתי שתתחילי להפוך. אני לא יודעת למה הייתי כל כך תוקפנית לגבי זה. לא היה מכבד ובסדר שלי, אני יודעת. הייתי עייפה והתחלתי לריב איתך על זה כמו מפגרת. נכון לא בסדר. לא היה לך כוח לזה ואני מכבדת את זה. אמרת שכבר תחזרי אליי ונשארתי ערה חצי שעה בשביל שתגידי לי שבכלל לא תכננת לחזור אליי. קיבלתי למרות שזה הרג אותי מבפנים. באותו ריב, כתבתי לך שאת גורמת לי להרגיש כמו ששירן גרמה לי להרגיש. זה הרגע. זה באמת שבר אותי לכתוב את זה. וככה באמת הרגשתי באותה השיחה. בחרת להתגונן על עצמך באותה סיטואציה, לגיטימי. חשבת שאני נפרדת ממך. \*\*\* מתחיל להיכנס לך הרעיון של להיפרד לראש \*\*\*. אמרתי לך שזה מרגיש שהלכת בן אדם אחד וחזרת בן אדם שונה \*\*\* מתחיל להיכנס הרעיון של אני משתנה לראש \*\*\*.

דבר שלישי, שאלת אותי מה דעתי על פרידות. אמרתי לך את דעתי הכנה. שזה עלוב לדעתי. והסברתי לך למה. לא הייתי אומרת שהעובדה שנפרדת ממני עלובה. אבל לדעתי האישית, פרידה זה פתרון פשוט כשלא רוצים לפתור בעיה בזוגיות. אל תביני אותי לא נכון, אני לא אומרת שפרידה זה קל ופשוט, זה פשוט הרבה יותר פשוט מלהתמודד עם הבעיות פנים מול פנים. אני אחזור לקטע של הפרידה מאוחר יותר.

דבר רביעי, דיברנו על זה שההתנהגות שלך פוגעת בי ושאת לא יודעת למה את ככה. אמרת שאת מנסה לחסום אותי ושאת אדישה ואת לא מבינה למה. אמרת שהרגשת כל כך רע שאני התגעגעתי אלייך הרבה וכל כך רציתי לדבר איתך ואת לא. לא כי לא רצית אלא כי פשוט לא היה לך זמן לזה כמוני. אני לא זוכרת איך התנהגתי אחרי ועד שהגעת לאילת, אני מצטערת, אני יודעת שהייתי מאוד עסוקה עם הפסיכומטרי שלי וחוץ מזה אני לא זוכרת הרבה. אני מתנצלת, אבל אני לא מעוניינת להיכנס לדיסקורד או לווצאפ כדי להיזכר. אני לא זוכרת את ההתנהגות שלי כלפייך באותה תקופה, אבל אני יודעת שמאז שחזרת מהמחנה עשיתי הרבה טעויות שפגעו בך וכנראה שגם בתקופה הזאת. אז אני מתנצלת.

דבר חמישי, הגעת לאילת. רצית לעשות לי הפתעה אבל לא כל כך הלך לך. חייבת לציין שהיה ממש נחמד שלמרות שדברים תססו עדיין חשבת על להפתיע אותי ולעשות לי טוב. ביום שהגעת לא הרגשתי טוב והייתי אדישה כלפייך. למה? פשוט רציתי שתתני לי תשומת לב אחרי שהיית אדישה כלפיי מאז שחזרת מהמחנה. לא היה מכבד מצידי. לא היה נחמד מצידי. לא היה בסדר מצידי. יום אחרי הגעת אליי אחרי שהייתי ממש ביקורתית כלפייך שאת ערה הרבה זמן אבל לא נפגשת איתי. שוב, פשוט רציתי תשומת לב וזמן איתך אחרי שלא דיברנו הרבה ואחרי שהיית אדישה כלפיי. למרות זאת, ההתנהגות שלי לא הייתה מוצדקת. הגעת אליי והתחלנו לדבר. דיברת על זה שאת שוקלת להיפרד ונשברתי בפנייך. היה לי ברור שמהרגע ששאלת אם אני נפרדת ממך עכשיו הנושא יעלה לך לראש ובטח כששאלת אותי בעצמך. אבל לא רציתי להאמין לזה. כי לא האמנתי שבאמת תיפרדי ממני. בנוסף לכך, הייתי ממש קשה איתך עם הקטע שלא כיבדת את לוח הזמנים השלי וביקרתי אותך שאם היית מתעניינת קצת היית יודעת יותר ושזאת לא הייתה תקופה טובה לנסוע בה. הייתי ממש חרדה לגבי כל הקטע של הפסיכומטרי, נתתי לתסכול ולחרדה הזאת לצאת עלייך וזה לא מוצדק בשום סיבה. העברתי עלייך ביקורת שאת לא יודעת מה קורה איתי (דבר שהמשיך לקרות במהלך התקופה עד הפרידה) אבל זה נבע מהאדישות ומהרצון להיות עסוקה בעצמך. לא הבנתי את זה. פגעתי בך. לא הבנתי את המשמעות של זמן איכות עם עצמך. אני מתנצלת.

דבר שישי, התקופה שבין הפגישה לאילת לנסיעה שלי למגשימים+. דברים המשיכו כרגיל לאותה התקופה. אני לא הייתי בסדר והייתי תוקפנית, התחלתי עם תגובות ציניות ולא נחמדות שבאמת פגעו בך. אני חושבת שפשוט אחרי שהסתיימה השיחה שלנו כשהיית באילת גרמה לי לחשוב שדברים יחזרו להיות כמו שהם. אז היה לי מאוד קשה להכיל את העובדה שזה לא באמת קרה. חשבתי שעכשיו דברים ישתפרו, יהפכו ליותר טובים, ליותר בסדר. סוף סוף לא יהיה את הפחד שתיפרדי ממני.

דבר שביעי, הנסיעה שלי למגשימים+. רציתי שננצל את הזמן בצורה הכי טובה כשאני נוסעת אבל לא התחשבתי בדברים שיש לך. די אירוני בהתחשב בעובדה שכשאת הגעת כל מה שרציתי זה שהיית מתחשבת בדברים שלי ולא היית מגיעה. למרות שהיה לי ממש כיף שהגעת ואני שמחה שהגעת. בקיצור, לא כיבדתי את לוח הזמנים שלך. היה ממש כיף בכל שנייה איתך. זה באמת תקופה שהרגשתי שאנחנו רחוקות מלהיפרד אחת מהשנייה. ואז שאלתי אותך בערב מה את חושבת על זה. רציתי לדבר איתך על זה פנים מול פנים (אנחנו גם לא כל כך דיברנו, לא צריכה להסביר את זה את כבר יודעת). ואז אמרת שאת פשוט לא מרגישה תשוקה יותר. כשאנחנו פיזית ביחד כן אבל לא כשאנחנו בנפרד מרחוק. זה הרג אותי לשמוע אותך אומרת את זה. לדעתי זה לגיטימי לגמרי, אבל אני חושבת שזה היה משהו שתקוע לך בגרון שבאמת גרם לאדישות. אני לא יודעת מה יכולתי לעשות כדי לגרום לך להרגיש תשוקה. אבל זה בוודאות לא מה שעשיתי שזה להיות תוקפנית וחסרת התחשבות. אני מתנצלת.

דבר שביעי, אחרי הפגישה ועד לפרידה. כמו בפעם הקודמת, בפגישה היה טוב אז כשחזרתי שוב ציפיתי שדברים ישתנו. אז כעסתי כשלא. הייתי מתוסכלת כי לא הבנתי למה מה שציפיתי לא קורה. לא הבנתי למה ההתנהגות הזאת ממשיכה. אבל זה פשוט ברור מאוד למה. התחלת לעבור שינוי, בין אם זה בגלל שהכנסתי לך את הרעיון הזה לראש לבין אם פשוט הבחנת בזה בעצמך, לבין אם שניהם. זה קשה גם לעבור שינוי וגם לנסות להחזיק הכל כמו שהיה. אני לא הבנתי את זה. אני הייתי תקועה במיינדסט של בגלל שהפגישה הייתה טובה, כך גם יהיה בשאר הזמן. והתסכול עבר אלייך בתגובות ציניות וחריפות, חסרות תקנה. אני מתנצלת על כל הפעמים שפגעתי בך ככה. אני לא הבנתי ולא לקחתי בחשבון את מה שאמרת לי. את כל הקטע של החוסר תשוקה, האדישות והשינוי. לא חיברתי ביניהם. ולמרות שכבר התחלתי להתרגל למצב הזה, זה עדיין פגע בי וזה למה התגובות הציניות המשיכו.

דבר שמיני, הפרידה. כמו שכבר אמרתי, אני ידעתי שזה הנושא שתדברי איתי עליו. פשוט לא ידעתי מה תגידי כי כמו שכבר אמרתי, לא חיברתי בין כל הדברים. כמובן, שההתנהגות שלי הייתה מה שגרם לך בסופו של דבר להגיע להחלטה הזאת. זה פגע בך. אני נפגעתי. נמאס לך להרגיש חייבת לדבר איתי. פשוט רציתי שהסיוט הזה יגמר. לא רציתי לחשוב שזה אמיתי. לא האמנתי שזאת המציאות. שאת רוצה להיפרד. שויתרת על כל מה שבנינו במשך יותר משנתיים. אבל ככה גרמתי לך להרגיש. בחרת שלא להאמין לי שאני יכולה להכיל לא לדבר אחת עם השנייה. זה נכון, אני באמת יכולה להכיל את זה. פשוט עד אותו רגע לא הייתה לי את ההבנה. עד אותו הרגע לא היה לי את חיבור הנקודות. אני התחלתי להתרגל לסיטואציה, זה לא היה קשה בשבילי באמת להמשיך ככה. הסיבה שהתנהגתי איך שהתנהגתי זה כי לא הבנתי למה זה צריך להיות ככה. לא הייתה בינינו תקשורת. ואז כשהסברת את הכל הבנתי. וברגע שהבנתי זה היה פשוט. אבל בחרת שלא להאמין לי. אני לא יכולה להאשים אותך, הייתי מאוד חצופה ותוקפנית ולא ידעת למה. אני ידעתי למה, אבל את לא. את ידעת למה את מתנהגת ככה אבל אני לא. וכל זה נבע מחוסר תקשורת. שחוסר התקשורת נבעה מכל העניין של השינוי. זה כאילו אני מנסה לחשוב על איך היה אפשר לפתור את זה אבל זה מרגיש בלתי אפשרי. אולי אם היית מדברת איתי שוב פעם על זה שאת שוקלת להיפרד והיית מסבירה בדיוק כמו שהסברת רק בלי ההחלטה הסופית שאת הולכת להיפרד ממני. זה בדיוק למה רציתי להילחם שתתני לי עוד הזדמנות. כי ברגע שהגיעה ההבנה ידעתי שמשם אין יותר בעיה.

אבל זה לא קרה.

ובסופו של יום, ויתרת עליי ועל מה שהיה לנו.

אני לא אומרת שזאת אשמתך. להפך, אני אומרת שזאת אשמתי. יכולתי לנסות להבין בעצמי את הסיבה להכל אבל זה לא קרה. רק אחרי שדיברת ואמרת את המילה האחרונה הבנתי. רק כשזה היה מאוחר מדי בכדי להבין ולנסות לשנות דברים. וניסיתי. והייתה בי תקווה שתשני את דעתך. אבל זה לא קרה.

אני חושבת שמה שהופך את זה לכל כך קשה בשבילי זה העובדה שבתחילת המערכת יחסים שלנו, למרות שבקושי הכרתי אותך ולא ידעתי בכלל מה אני עושה ועדיין בכלל לא עיכלתי את מה שקרה, בחרתי בך, מנגד למה שאמא שלי ביקשה ממני ושיקרתי כל התקופה שהיינו ביחד רק כדי להישאר איתך.

אני אוהבת אותך. אני רוצה להיות איתך, אני רוצה עתיד איתך, אני רוצה להתחתן איתך. אני רוצה כל בוקר לקום במיטה לידך, אני רוצה להזדקן איתך ורק איתך.

כל הפעמים שאמרתי שאני רוצה עתיד ואני רוצה להתחתן איתך הייתי רצינית, כי אני באמת רוצה. כל שניה בזוגיות איתך הייתה מלאת שמחה ואושר ואני לא רוצה לוותר על זה בקלות.

תראי, אני יודעת שאני מנחיתה עלייך הרבה כאן. אבל אני יודעת שלא היית רוצה לשבת בשיחה ולדבר על זה. אני יודעת שהקשבת לכל מילה ומילה ויחסת למה משמעות רבה. אני יודעת שכל מה שאמרתי כאן מסתובב לך בתוך המוח. אני הבנתי את הטעויות שלי. אני הבנתי את הסיבה אליהם. ואני יודעת שקשה להאמין אבל אני חושבת שבגלל שהבנתי את הסיבה, דברים יהיו שונים. פעם קודמת בחרת שלא להאמין לי ואני לא יכולה להאשים אותך ההתנהגות שלי הייתה שונה לגמרי ממה שאמרתי שאני אעשה. אבל אני מאמינה, שעכשיו כשעשיתי ניתוח משמעותי, כשבאמת הבנתי את הסיבה לכל דבר. אני מאמינה שהדברים לא יהיו ככה. אני רוצה שתתני לי עוד הזדמנות ותתני לזה ניסיון. גם אם זה אומר שנדבר פעם בשבועיים. גם אם זה אומר נטו לכתוב הודעות בוקר טוב ולילה טוב.

אני רוצה שנחזור להיות ביחד, מהסיבה הפשוטה שאני יודעת שככל שהשעון מתקתק כך אני הולכת ומאבדת אותך. אני יודעת שככל שהזמן עובר, כך הסיכוי שבאמת יהיה לנו עתיד הולך ודועך. ואני לא רוצה את זה. כי אני רוצה רק אותך. אני אוהבת רק אותך.

בכיפור באמת הבנתי שגם אני צריכה זמן לעצמי. ובאמת עם הזמן הזה, הצלחתי להבין את הטעויות שלי. כי עכשיו במקום לרדוף אחרייך בלבקר אותי, רדפתי אחרי עצמי בלבקר את עצמי.

אני רוצה לכתוב לך בוקר טוב כל בוקר אני רוצה לכתוב לך לילה טוב כל לילה, גם אם לא נדבר באותו יום בשיחה אני רוצה להיות עם היכולת לתקשר איתך, לשאול מה איתך ולאהוב אותך בלי שיגידו לי "את צריכה לשחרר".

אני לא רוצה לשחרר, כי מבחינתי זה עדיין לא אבוד. אני לא רוצה לשחרר, כי אני באמת מאמינה במה שיש לנו. אני באמת הצלחתי להפנים דברים. להסתכל על הטעויות שלי וללמוד מהם.

בסופו של דבר אני לא יכולה להכריח אותך לעשות כלום. אבל אני באמת רוצה שתשקלי לחזור ביחד.

עכשיו את בטח תוהה לעצמך איליי איך את יכולה להגיד דבר כזה אם את אומרת שאת כותבת את זה יומיים אחרי שנפרדנו. טוב חחחח לפי הציון בהתחלה של ה27.9 אני חושבת שזה מוכיח לך שהקובץ הזה עובר שינויים בכל רגע. אז מן הסתם שאני הולכת לעבור על זה לפני שאני אקליט את זה חחחח. ואני אקליט את זה רק כשכל התוכנה תהיה מוכנה, ככה שזה יהיה הכי עדכני שיש. הכי אמיתי שיש.

אכפת לי ממה שהיה לנו ואני באמת לא רוצה להאמין שזה נגמר. את יכולה להגיד איליי את סתם מכחישה. אולי זה נכון. זאת כן בסופו של דבר דרך של הכחשה. אבל אני באמת מאמינה בזה שאני אומרת שעדיין יש לנו סיכוי. אני באה ועושה את כל זה, שופכת את כל כולי רק בשביל שתחזרי להיות איתי ביחד. אני באמת מבקשת ממך, אם את עדיין אוהבת אותי, תני לי עוד הזדמנות ואני מבטיחה לך שנלך הכי לאט שאפשר, כמה שתצטרכי.

ליאור אכפת לי ממך ואני אוהבת אותך מאוד מאוד ואני רוצה להיות חלק מהחיים שלך. אני רוצה לראות אותך מתפתחת והופכת לאדם האמיתי שאת. ואני רוצה לעשות את זה כשאני בת זוג שלך, אני רוצה לתמוך בך ולהיות שם בשבילך. אני רוצה לחבק אותך עם כל האהבה שבעולם, אני רוצה לנשק אותך עם כל כך הרבה תשוקה, אני רוצה להחזיק לך את היד ולגרום לך להרגיש כמו שגרמת לי להרגיש באותו יום ברכב. אני פשוט רוצה להיות שלך.

תראי אני לא מבקשת תשובה מיידית עכשיו, אני לא מצפה לתשובה מיידית, כי אני באמת רוצה שתחשבי על זה. אני לא רוצה שתתחרטי. גם אם זה אומר שתחשבי ותחליטי שלא. גם אם זה אומר שתחשבי ותחליטי שכן. אני פשוט רוצה שבאמת תשקלי את כל העניין מחדש.

אז, את רוצה להיות ביחד?